พลิกโผ! TLI ชวดเข้า MSCI – BAM หลุดกลุ่ม “Global”
พลิกโผ! TLI หลุดเข้าคำนวณ MSCI-BAM หลุดกลุ่ม “Global" โดยมีผลหลังปิดตลาดในวันที่ 30 พฤศจิกายนนี้
พลิกโผ! TLI หลุดเข้าคำนวณ MSCI-BAM หลุดกลุ่ม “Global" โดยมีผลหลังปิดตลาดในวันที่ 30 พฤศจิกายนนี้
11 พ.ย. 2565

ผู้สื่อข่าวรายงานว่า Morgan Stanley Capital International หรือ MSCI ประกาศปรับเพิ่มน้ำหนักดัชนี ซึ่งจะมีผลหลังปิดตลาดในวันที่ 30 พฤศจิกายนนี้ สำหรับหุ้นเข้าใหม่ MSCI Global Standard Indexes ตลาดหุ้นไทยรอบนี้ไม่มี แต่ได้มีการปรับ บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM ออก
ขณะที่ MSCI Global Small Cap Indexes ได้มีการปรับหุ้น BAM, บริษัท ดิ เอราวัณ กรุ๊ป จำกัด (มหาชน) หรือ ERW, บริษัท เน็กซ์ พอยท์ จำกัด (มหาชน) หรือ NEX, บริษัท โรงพยาบาลรามคำแหง จำกัด (มหาชน) หรือ RAM เข้ามาคำนวณ และมีการปรับหุ้นของ บริษัท พีเอสจี คอร์ปอเรชั่น จำกัด (มหาชน) หรือ PSG และ บริษัท ซินเน็ค (ประเทศไทย) จำกัด (มหาชน) หรือ SYNEX ออกจากการคำนวน
อย่างไรก็ตามเป็นที่น่าสังเกตว่าหุ้นบิ๊กแคป ที่มีการคาดการณ์จากนักวิเคราะห์ ว่าจะถูก MSCI จับเข้าคำนวณรอบนี้ ต่างหลุดโผการคำนวณทั้งหมด รวมถึง บริษัท ไทยประกันชีวิต จำกัด (มหาชน) หรือ TLI ที่เป็นหุ้นซึ่งนักวิเคราะห์คาดว่าเป็นตัวเต็ง และถูกเก็งกำไรจากข่าวดังกล่าวมาก่อนหน้านี้